82. ΝΟΜΟΣ υπ' αριθ. 1340 της 17/18 Μαρτ. 1983 (ΦΕΚ Α' 35)  Τροποποίηση διατάξεων Ν.Δ. 714/1970 "περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και οργανώσεως της Υπηρεσίας Πολιτικής Αεροπορίας" και συναφών διατάξεων. Μορφή υπηρεσίας Άρθρ.1.-Η Υπηρεσία Πολιτικής Αεροπορίας (Υ.Π.Α.) αποτελεί Δημόσια Υπηρεσία του Υπουργείου Συγκοινωνιών. Η Υπηρεσία αύτη υπάγεται στον Υπουργό Συγκοινωνιών και διοικείται από το Διοικητή και τον Υποδιοικητή της. Αποστολή Άρθρ.2.-Αποστολή της Υ.Π.Α. είναι η οργάνωση, ανάπτυξη και έλεγχος των αεροπορικών μεταφορών της χώρας, η μελέτη και διατύπωση εισηγήσεων προς τον Υπουργό Συγκοινωνιών για τη διαμόρφωση της πολιτικής σχετικά με τις δραστηριότητες της Πολιτικής Αεροπορίας και των αερομεταφορών γενικά. Προσωπικό Άρθρ.3.-1.Όλο το προσωπικό που μέχρι και σήμερα υπηρετεί στην Υ.Π.Α. παραμένει στις θέσεις που κατέχει και προβλέπονται από το Π.Δ. 647/1981 "περί του Οργανισμού της Υπηρεσίας Πολιτικής Αεροπορίας του Υπουργείου Συγκοινωνιών". 2.«Όλη η υπηρεσία που διανύθηκε στην Υπηρεσία Πολιτικής Αεροπορίας μέχρι την έναρξη ισχύος του νόμου αυτού από όλους τους υπηρετήσαντες και υπηρετούντες, με οποιαδήποτε σχέση, υπαλλήλους σ' αυτήν, λογίζεται, για κάθε συνέπεια και υπηρεσιακή εξέλιξη, ως υπηρεσία που διανύθηκε στο Ελληνικό Δημόσιο. 3.Η κατά την προηγούμενη παράγραφο υπηρεσία λογίζεται επίσης και ως πραγματική συντάξιμη υπηρεσία σύμφωνα με τις διατάξεις πού ισχύουν για τη συνταξιοδότηση των δημοσίων υπαλλήλων. Συνταξιοδοτικές πράξεις ή αποφάσεις που εκδόθηκαν κατά το διάστημα από την έναρξη της ισχύος του Ν.Δ. 714/1970 μέχρι την έναρξη ισχύος του παρόντος νόμου θεωρούνται ως έγκυρες και ισχυρές. Κύρωση πράξεων Άρθρ.4.-1.Όλες οι δικαιοπραξίες και οι διεθνείς συμβάσεις ή συμφωνίες που έχει συνάψει η Υ.Π.Α. με τρίτους μέχρι την έναρξη της ισχύος του νόμου αυτού θεωρούνται έγκυρες και ισχυρές και δεσμεύουν το Ελληνικό Δημόσιο, που υποκαθίσταται στα δικαιώματα και τις υποχρεώσεις της. 2.Όλες οι διοικητικές πράξεις, που εξέδοσε η ΥΠΑ στα πλαίσια των νόμιμων αρμοδιοτήτων της μέχρι την έναρξη της ισχύος του νόμου αυτού, κυρούνται αναδρομικά από την έκδοσή τους. 3.Το Π.Δ. 647/1981 "περί του Οργανισμού της Υπηρεσίας Πολιτικής Αεροπορίας του Υπουργείου Συγκοινωνιών" και το Π.Δ. 444/1976 "περί καταργήσεως του Διοικητικού Συμβουλίου της Υπηρεσίας Πολιτικής Αεροπορίας του Υπουργείου Μεταφορών και Επικοινωνιών" κυρούνται αναδρομικά από τη ισχύ τους. 4.Όλες οι διαδικαστικές πράξεις σε δίκες ενώπιον των δικαστηρίων, που αφορούν έννομα συμφέροντα της ΥΠΑ και έγιναν από την έναρξη της ισχύος του Ν.Δ. 714/1970, είτε στο όνομα της Υπηρεσίας αυτής είτε στο όνομα του Δημοσίου από το κύριο προσωπικό του τέως Νομικού Συμβουλίου του Κράτους ή της Διευθύνσεως Δικαστικού του Γενικού Λογιστηρίου του Κράτους, είναι έγκυρες και παράγουν πλήρη αποτελέσματα ως προς την ΥΠΑ, ανεξάρτητα αν ως διάδικος συμμετέχει στη δίκη το Δημόσιο ή η Υ.Π.Α. Μεταφορά θέσεων στην Υ.Π.Α. Άρθρ.5.-1.Με απόφαση του Υπουργού Συγκοινωνιών, που εκδίδεται μία φορά, μπορούν να μεταφέρονται σε αντίστοιχο ή αντίστοιχους κλάδους προσωπικού της Υ.Π.Α., μέχρι 5 θέσεις προσωπικού με βαθμούς 6ο-4ο του κλάδου ΑΤ1 Μηχανικών Μεταφορών. 2.Οι παραπάνω θέσεις πληρώνονται από υπαλλήλους του κλάδου ΑΤ1 Μηχανικών Μεταφορών, που προέρχονται από τον πρώην κλάδο προσωπικού ΑΤ5 Αεροπορικής Εκμεταλλεύσεως. Για το σκοπό αυτόν οι ενδιαφερόμενοι υπάλληλοι υποβάλλουν αίτηση μέσα σε αποκλειστική προθεσμία 2 μηνών από την έναρξη της ισχύος του νόμου αυτού και στη συνέχεια εκδίδεται απόφαση του Υπουργού Συγκοινωνιών ύστερα από σχετική γνωμοδότηση των οικείων υπηρεσιακών συμβουλίων. 3.Όσοι υπάλληλοι, βάσει των διατάξεων του άρθρου αυτού, μεταφέρονται στην Υ.Π.Α. τίθενται στο αριστερό των ομοιοβάθμων τους Ένταξη του προϋπολογισμού Υ.Π.Α. στον  Κρατικό Προϋπολογισμό Άρθρ.6.-1.Η Υπηρεσία Πολιτικής Αεροπορίας δεν καταρτίζει αυτοτελή προϋπολογισμό. Οι εισπράξεις και οι πληρωμές αναλαμβάνονται από το Ελληνικό Δημόσιο. 2.Οι υποχρεώσεις που αναλήφθηκαν σε βάρος του προϋπολογισμού της Υπηρεσίας Πολιτικής Αεροπορίας μέχρι 31 Δεκ. 1983 εξοφλούνται απ' αυτόν μέχρι να λήξει η παράταση του οικονομικού έτους 1983. Οι υποχρεώσεις που τυχόν δεν θα εξοφληθούν αναλαμβάνονται από το Ελληνικό Δημόσιο. 3.Το ταμειακό υπόλοιπο, που τυχόν θα απομείνει μετά το κλείσιμο της διαχείρισης του οικονομικού έτους 1983, αποτελεί έσοδο του Δημοσίου. 4.Αναγκαίες λεπτομέρειες, ως προς την εφαρμογή των διατάξεων του άρθρου αυτού, καθορίζονται με κοινές αποφάσεις των Υπουργών Οικονομικών και Συγκοινωνιών. (Αντί για τη σελ. 526,433) Σελ. 526,433(α) Τεύχος ΣΤ93 – Σελ. 117 Υπηρεσία Πολιτικής Αεροπορίας 38.Κ.α.82 45 5.Η ισχύς του άρθρου αυτού αρχίζει από την 1η Ιαν. 1984. Διαχείριση υλικού Άρθρ.7.-Η Υ.Π.Α. διαχειρίζεται και διαθέτει το υλικό αυτής. Ο έλεγχος της διαχείρισης υλικού ενεργείται από όργανα της αρμόδιας Υπηρεσίας Οικονομικού Ελέγχου της ΥΠΑ. Ειδικός κανονισμός που καταρτίζεται από την ΥΠΑ και εγκρίνεται με κοινές αποφάσεις των Υπουργών Οικονομικών και Συγκοινωνιών ρυθμίζει γενικά τον τρόπο άσκησης της διαχείρισης και ελέγχου του υλικού. Διατάξεις που καταργούνται Άρθρ.8.-Από την έναρξη ισχύος του νόμου αυτού καταργούνται: α)Οι διατάξεις των άρθρ. 1 έως και 9 και 27 του Ν.Δ. 714/1970. β)Οι διατάξεις των άρθρ. 31 και 43 του Π.Δ/τος 985/1977 "περί οργανισμού του Υπουργείου Συγκοινωνιών". γ)Κάθε άλλη γενική ή ειδική διάταξη που είναι αντίθετη με τις διατάξεις του νόμου αυτού ή ανάγεται σε θέματα  που ρυθμίζονται από αυτόν. Ισχύς Άρθρ.9.-Η ισχύς του νόμου αυτού, εκτός εάν διαφορετικά ορίζεται σ' αυτόν, αρχίζει από τη δημοσίευσή του στην Εφημερίδα της Κυβερνήσεως. 